Lav et referat af nedenstående tekst:

Tekst:
Politiets anklager i sagen om drabet på Mia Skadehauge Stevn, der forsvandt for næsten 14 måneder siden efter en bytur og siden blev fundet dræbt, er i dag kommet frem. Og det er så voldsom læsning, at TV2 Nord har valgt at tilbageholde detaljer. - Jeg har læst meget, siger TV2 Nords retsreporter Jesper Christiansen, der har dækket sagen intenst og har årevis af erfaring med krimistof. - Men jeg håber ikke, jeg får noget så grumsomt i hænderne igen. - Det er det værste og mest uhyggelige, jeg har haft i hånden, fortsætter han. Sagen har trukket overskrifter i hele landet og derfor var anklageskriftet imødeset, fordi de klarlægger - i hvert fald efter politiets opfattelse - hvordan forløbet har været siden den 22-årige satte sig ind i den sigtedes bil klokken 6:09, natten til søndag. Men ikke alt kommer frem, fastslår Jesper Christiansen. - Der er et tidsrum frem til klokken 15 (hvor forløbet er uklart, red.). Så vidt jeg kan læse politiets anklage, så kan hun have været i live, mens hun blev udsat for de her ting, og det er ganske, ganske skrækkeligt. Ifølge sigtelsen er Mia Skadehauge Stevn blevet voldtaget i Hammer Bakker, men om drabet, der blandt er sket ved kvælning, er sket enten i Hammer Bakker eller i Flauenskjold vides ikke. Af anklageskriftet fremgår det, at liget er blevet parteret i 231 dele, inden det er forsøgt bortskaffet i Dronninglund Storskov. Nægter sig skyldig - i drab Den 37-årige nægter sig skyldig. Men det har indtil nu kun været i sigtelsen for drab. I dag kom det også frem, at han er tiltalt for voldtægt og usømmelig omgang med lig. - Og vi ved ikke, hvordan han forholder sig til de tiltaler, siger Jesper Christiansen. Han er dog overbevist om, at den massive efterforskning og forklaringer fra den tiltalte har givet politiet noget mere konkret. - Der er foretaget en række tekniske og retsmedicinske undersøgelser. Nogle af beviserne har man fra Dronninglund Storskov, og så må man gå ud fra, han er kommet med en eller anden forklaring, forklarer TV2 Nord-reporteren. Skelsættende nat for Danmarks unge Ifølge Jesper Christiansen er det svært at overfortolke den påvirkning, sagen har haft ovenpå en lang coronanedlukning, hvor unge endelig var begyndt at nyde bylivet i almindelighed og Jomfru Ane Gade i særdeleshed. -	Der er et før og et efter for de unge, der går i byen i Jomfru Ane Gade, siger han. Der har også været flere konkrete tiltag fra Aalborg Kommune for at styrke trygheden i nattelivet. - Før var det mere sorgløst i Jomfru Ane Gade og andre steder i Danmark. Det skal være sikkert at gå i byen, men det er det ikke nødvendigvis. Det er unge blevet meget mere opmærksomme på, forklarer Jesper Christiansen, der har talt med flere unge under dækningen af sagen. Retssagen starter til juni.

Referat:
Her til formiddag fik TV2 Nord aktindsigt i politiets anklager mod den 37-årige tiltalte. Der er stadig usikkerhed om, hvornår hun blev dræbt.